Document ID: 31992D0146

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Φεβρουαρίου 1992 σχετικά με το πρότυπο σχέδιο για τη σύνοψη του φακέλου γνωστοποίησης που αναφέρεται στο άρθρο 12 της οδηγίας 90/220/ΕΟΚ του Συμβουλίου (92/146/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/220/ΕΟΚ του Συμβουλίου της 23ης Απριλίου 1990 σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον (1), και ιδίως το άρθρο 12,
Εκτιμώντας:
ότι οι αρμόδιες αρχές που έχουν ορισθεί από τα κράτη μέλη θα διαβιβάζουν στην Επιτροπή το φάκελο γνωστοποίησης που λαμβάνουν σύμφωνα με το μέρος Γ της οδηγίας 90/220/ΕΟΚ-
ότι ο φάκελος που διαβιβάζεται στην Επιτροπή περιλαμβάνει σύνοψη της γνωστοποίησης-
ότι η Επιτροπή οφείλει να καταρτίσει, πριν από τις 23 Οκτωβρίου 1991, το πρότυπο σχέδιο αυτής της σύνοψης-
ότι για τις διατάξεις της απόφασης αυτής έχει εκφρασθεί σύμφωνη γνώμη από τους αντιπροσώπους των κρατών μελών σύμφωνα με τη διαδικασία που καθορίζεται από το άρθρο 21 της οδηγίας 90/220/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι αρμόδιες αρχές που έχουν ορισθεί από τα κράτη μέλη σύμφωνα με την οδηγία 90/220/ΕΟΚ, θα πρέπει να χρησιμοποιούν το πρότυπο σχέδιο για τη σύνοψη του φακέλου γνωστοποίησης που βρίσκεται στο παράρτημα, όταν αποστέλλουν στην Επιτροπή τη σύνοψη κάθε γνωστοποίησης που έλαβαν σύμφωνα με το μέρος Γ της οδηγίας 90/220/ΕΟΚ.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 11 Φεβρουαρίου 1992.

Labels: 7
0
3
20